Document ID: 31984D0268

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 8ης Μαΐου 1984
για την εφαρμογή της γεωργικής αναδιάρθρωσης στο Βέλγιο σύμφωνα με την οδηγία 72/159/ΕΟΚ του Συμβουλίου
(Τα κείμενα στη γαλλική και ολλανδική γλώσσα είναι τα μόνα αυθεντικά)
(84/268/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/140/ΕΟΚ (2), και ιδίως το άρθρο 18 παράγραφος 3,
Εκτιμώντας:
ότι η κυβέρνηση του Βελγίου ανακοίνωσε στις 22 Δεκεμβρίου 1983, σύμφωνα με το άρθρο 17 παράγραφος 4 της οδηγίας 72/159/ΕΟΚ, το βασιλικό διάταγμα της 13ης Οκτωβρίου 1983 που τροποποιεί το βασιλικό διάταγμα της 21ης Ιουνίου 1974 όσον αφορά τον εκσυγχρονισμό των γεωργικών εκμεταλλεύσεων·
ότι, κατά τους όρους του άρθρου 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει αν οι διατάξεις σχετικά με την εφαρμογή της οδηγίας 72/159/ΕΟΚ, που εφαρμόζονται στο Βέλγιο, εξακολουθούν, λαμβανομένου υπόψη του βασιλικού διατάγματος της 13ης Οκτωβρίου 1983, να πληρούν τους όρους χρηματοδοτικής συμμετοχής της Κοινότητας·
ότι το προαναφερθέν βασιλικό διάταγμα ανταποκρίνεται στους όρους της οδηγίας 72/159/ΕΟΚ και του κανονισμού (ΕΟΚ) αριθ. 1945/81 του Συμβουλίου της 30ής Ιουνίου 1981 περί περιορισμών των ενισχύσεων στις επενδύσεις στον τομέα του χοιρείου κρέατος (3)·
ότι υπήρξε διαβούλευση επί των χρηματοδοτικών πλευρών με την Επιτροπή του Ευρωπαϊκού Γεωργικού Ταμείου Προσανατολισμού και Εγγυήσεων·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις σχετικά με την εφαρμογή της οδηγίας 72/159/ΕΟΚ που ισχύουν στο Βέλγιο συνεχίζουν να πληρούν, λαμβανομένου υπόψη του βασιλικού διατάγματος της 13ης Οκτωβρίου 1983 που τροποποιεί το βασιλικό διάταγμα της 21ης Ιουνίου 1974, όσον αφορά τον εκσυγχρονισμό των γεωργικών εκμεταλλεύσεων, τους όρους που απαιτούνται για τη χρηματοδοτική συμμετοχή της Κοινότητας στα πλαίσια της κοινής δράσης που αναφέρεται στο άρθρο 15 της οδηγίας 72/159/ΕΟΚ.
Άρθρο 2
Η παρούσα απόφαση απευθύνεται στο Βασίλειο του Βελγίου.
Βρυξέλλες, 8 Μαΐου 1984.

Labels: 18
15
19
6